Маша је као "вуковац" завршила ОШ "Посавски партизани" и уписала Тринаесту београдску гимназију 2015. године

Маша је током све четири године школовања била свеприсутна и то у свим сегментима рада наше школе. Постигла је одличан успех у сва 4 разреда.

Општинска, градска и републичка такмичења из хемије и биологије - највећи успех освојено друго место на Републичком такмичењу из биологије у трећем разреду, што јој је омогућило директан упис на молекуларну биологију, на Природно-математички факултет Универзитета у Београду.

Представљала је школу на општинским, градским и регионалним такмичењима у кошарци, одбојци, малом фудбалу, рукомету, стоном тенису и веслању. У Обреновцу је тренирала одбојку и тенис

Са хором је освојила прво место на Фестивалу хорова (ФЕД ЕХО) и награду на такмичењу "Лик Русије". Са хором је све четири године учествовала у светосавским приредбама и у " Ноћи у библиотеци". Као кантаутор учествовала је у бројним догађањима у школи. Учествовала је на три "Новогодишња концерта". Организовала је и хуманитарни концерт.

Била је члан програмерске, хемијске, биолошке, планинарске секције, као и секције за проучавање кинеског језика и цивилизације.

Учесница је међународних размена са гимназијама из Вроцлава " Стефан Жеромски" и из Дармштата "Бертолд Брехт", као и других међународних активности школе.

Добровољни је давалац крви.

Учествовала је у раду Ученичког парламента (куглашки и шаховски турнири са Клубом пензионера Чукарице).

У четвртом разреду руководила је одељењском заједницом.

Говори енглески, шпански, немачки и кинески језик.

Омиљена је у друштву вршњака и вест да је постала ученица генерације сви су дочекали са радошћу!

Честитамо Маши и њеним родитељима!